หุ้นกลุ่มโรงแรมร่วงระนาว! สะเทือนหลังเหตุการณ์ระเบิด
หุ้นกลุ่มโรงแรมร่วงระนาว! สะเทือนหลังเหตุการณ์ระเบิด เนื่องจากนักท่องเที่ยวเกิดความวิตก และอาจส่งผลให้จำนวนนักท่องเที่ยวลดลง
18 ส.ค. 2558

ผู้สื่อข่าวรายงานว่า ราคาหุ้นบริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 10.01 น. ราคาอยู่ที่ 22.80 บาท ลบ 2.70 บาท หรือ 10.59% สูงสุดที่ 23 บาท ต่ำสุดที่ 22.70 บาท มูลค่าซื้อขายที่ 235.33 ล้านบาท
ราคาหุ้นบริษัท โรงแรมเซ็นทรัลพลาซา จำกัด (มหาชน) หรือ CENTEL ราคาอยู่ที่ 33 บาท ลบ 4.75 บาท หรือ 12.58% สูงสุดที่ 33 บาท ต่ำสุดที่ 32.75 บาท มูลค่าซื้อขายที่ 81.88 ล้านบาท
ราคาหุ้นบริษัท ดิ เอราวัณ กรุ๊ป จำกัด (มหาชน) หรือ ERW ราคาอยู่ที่ 3.66 บาท ลบ 0.48 บาท หรือ 11.59% สูงสุดที่ 3.66 บาท ต่ำสุดที่ 3.60 บาท มูลค่าซื้อขายที่ 24.48 ล้านบาท
โดยปัจจัยที่ส่งผลให้ราคาหุ้นกลุ่มโรงแรมมีการปรับตัวลงแรงในวันนี้ มาจากประเด็นที่มีเหตุการณ์วางระเบิดบริเวณแยกราชประสงค์ เมื่อเวลา 18.55 น. ของวานนี้ (17 ส.ค.) ซึ่งส่งผลกระทบต่อหุ้นกลุ่มดังกล่าว เนื่องจากนักท่องเที่ยวเกิดความวิตก และอาจส่งผลให้จำนวนนักท่องเที่ยวลดลง